b'\n_START_ARTICLE_\nRegulador de tensi\xc3\xb3\n_START_PARAGRAPH_\nUn regulador de tensi\xc3\xb3 (a vegades tradu\xc3\xaft de l\'angl\xc3\xa8s com regulador de voltatge) \xc3\xa9s un circuit electr\xc3\xb2nic dissenyat amb l\'objectiu de protegir aparells el\xc3\xa8ctrics i electr\xc3\xb2nics delicats de variacions de difer\xc3\xa8ncia de potencial (tensi\xc3\xb3/voltatge), desc\xc3\xa0rregues el\xc3\xa8ctriques i "soroll" existent al corrent altern de la distribuci\xc3\xb3 el\xc3\xa8ctrica. Els reguladors de tensi\xc3\xb3 estan presents en les fonts d\'alimentaci\xc3\xb3 de corrent continu regulades, la missi\xc3\xb3 \xc3\xa9s la de proporcionar una difer\xc3\xa8ncia de potencial constant a la seva sortida. Un regulador de tensi\xc3\xb3 eleva o disminueix "autom\xc3\xa0ticament" el corrent perqu\xc3\xa8 el voltatge sigui estable, \xc3\xa9s a dir, perqu\xc3\xa8 el flux de voltatge arribi a un aparell sense irregularitats. Aix\xc3\xb2, a difer\xc3\xa8ncia d\'un "supressor de pics" el qual nom\xc3\xa9s evita els sobre voltatges sobtats (pics). Un regulador de voltatge pot o no incloure un supressor de pics.\n_START_SECTION_\nNecessitat de regulaci\xc3\xb3\n_START_PARAGRAPH_\nLa tensi\xc3\xb3 que arriba als endolls de les llars, no \xc3\xa9s adequada, en general, per alimentar els aparells electr\xc3\xb2nics, ja que \xc3\xa9s una tensi\xc3\xb3 el valor i sentit de circulaci\xc3\xb3 canvia peri\xc3\xb2dicament. La majoria dels circuits electr\xc3\xb2nics necessiten una tensi\xc3\xb3 de menor amplitud i valor continu en el temps._NEWLINE_El primer que es fa \xc3\xa9s reduir aquesta tensi\xc3\xb3 amb un transformador, despr\xc3\xa9s es rectifica perqu\xc3\xa8 circuli en un sol sentit, i despr\xc3\xa9s s\'hi afegeix un filtre que absorbir\xc3\xa0 les variacions de tensi\xc3\xb3, tots aquests blocs componen la font d\'alimentaci\xc3\xb3 regulada b\xc3\xa0sica. Per circuits m\xc3\xa9s sensibles o per donar una alimentaci\xc3\xb3 de m\xc3\xa9s qualitat, es fa necess\xc3\xa0ria la inserci\xc3\xb3 en la font d\'alimentaci\xc3\xb3 del bloc regulador de tensi\xc3\xb3, el qual ha de proporcionar una tensi\xc3\xb3 constant, a m\xc3\xa9s de disminuir el petit arrissat que queda en la tensi\xc3\xb3 despr\xc3\xa9s de passar pel filtre.\n_START_SECTION_\nD\xc3\xadode Zener\n_START_PARAGRAPH_\nEl d\xc3\xadode Zener \xc3\xa9s un tipus especial de d\xc3\xadode preparat per treballar a la zona inversa. Quan s\'arriba a la denominada tensi\xc3\xb3 Zener en polaritzaci\xc3\xb3 inversa, davant un augment del corrent a trav\xc3\xa9s del d\xc3\xadode, aquest mant\xc3\xa9 la tensi\xc3\xb3 constant entre els seus terminals dins de certs marges. Si el corrent \xc3\xa9s molt petita la tensi\xc3\xb3 comen\xc3\xa7ar\xc3\xa0 a disminuir, per\xc3\xb2 si \xc3\xa9s excessiva pot destruir el d\xc3\xadode._NEWLINE_Aquesta propietat fa que el d\xc3\xadode Zener sigui utilitzat com a regulador de tensi\xc3\xb3 en les fonts d\'alimentaci\xc3\xb3.\n_START_SECTION_\nRegulador en s\xc3\xa8rie\n_START_PARAGRAPH_\nAquest tipus de regulador utilitza un transistor en s\xc3\xa8rie amb la c\xc3\xa0rrega, com pot observar-se en l\'esquema._NEWLINE_En aquest circuit el corrent d\'entrada segueix els canvis del corrent per la c\xc3\xa0rrega, per\xc3\xb2, en el regulador paral\xc2\xb7lel el corrent per la c\xc3\xa0rrega es mantenia constant. En haver substitu\xc3\xaft la resist\xc3\xa8ncia s\xc3\xa8rie per un transistor, aquest regulador t\xc3\xa9 un major rendiment que l\'anteriorment vist, per la qual cosa s\'utilitza en circuits de major pot\xc3\xa8ncia._NEWLINE_Si es produeix una baixa en el valor de la resist\xc3\xa8ncia de c\xc3\xa0rrega, el corrent d\'entrada al circuit estabilitzador augmenta i per on, tamb\xc3\xa9 augmenta el corrent per la resist\xc3\xa8ncia R1, com el d\xc3\xadode Zener mant\xc3\xa9 la seva tensi\xc3\xb3 constant, augmenta la caiguda de tensi\xc3\xb3 en R1, de manera que la tensi\xc3\xb3 col\xc2\xb7lector-base del transistor augmenta, tornant-se menys conductiu, i estabilitzant l\'augment inicial de corrent.\n_START_SECTION_\nReguladors integrats\n_START_PARAGRAPH_\nAvui en dia \xc3\xa9s m\xc3\xa9s com\xc3\xba trobar en les fonts d\'alimentaci\xc3\xb3 reguladors integrats, normalment_NEWLINE_s\xc3\xb3n components molt semblants als transistors de pot\xc3\xa8ncia, solen tenir tres terminals, un_NEWLINE_entrada, un com\xc3\xba o massa, i un de sortida, tenen una capacitat de reducci\xc3\xb3 de l\'arrissat molt alta i_NEWLINE_normalment nom\xc3\xa9s cal connectar un parell de condensadors. Existeixen circuits reguladors amb un_NEWLINE_gran ventall de tensions i corrents de funcionament. La s\xc3\xa8rie m\xc3\xa9s coneguda de reguladors integrats \xc3\xa9s la 78xx i la s\xc3\xa8rie 79xx per tensions negatives. Els de major pot\xc3\xa8ncia necessitaran un dissipador de calor, aquest \xc3\xa9s el principal_NEWLINE_problema dels reguladors s\xc3\xa8rie lineals tant discrets com integrats, en estar en s\xc3\xa8rie amb la_NEWLINE_carrega les caigudes de tensi\xc3\xb3 en els seus components provoquen grans dissipadors de pot\xc3\xa8ncia.\n_START_SECTION_\nReguladors commutats\n_START_PARAGRAPH_\nEls reguladors commutats solucionen els problemes dels dispositius anteriorment esmentats, tenen major rendiment de conversi\xc3\xb3, ja que els transistors funcionen en commutaci\xc3\xb3, reduint aix\xc3\xad la pot\xc3\xa8ncia dissipada en aquests i la mida dels dissipadors. Es poden trobar aquest tipus de fonts en els ordinadors personals, en electrodom\xc3\xa8stics, reproductors DVD, etc., un desavantatge \xc3\xa9s la producci\xc3\xb3 de soroll electromagn\xc3\xa8tic produ\xc3\xaft per la commutaci\xc3\xb3 a freq\xc3\xbc\xc3\xa8ncies elevades, havent d\'apantallar i dissenyar correctament la PCB (Placa de Circuit Impr\xc3\xa8s) del convertidor.'